สโมสรฟุตบอลลีดส์ยูไนเต็ด

สโมสรฟุตบอลลีดส์ยูไนเต็ด (Leeds United Football Club) เป็นสโมสรฟุตบอลอาชีพอังกฤษ ตั้งอยู่ที่เมืองลีดส์ในเทศมณฑลเวสต์ยอร์กเชอร์ ปัจจุบันสโมสรลงแข่งขันในอีเอฟแอลแชมเปียนชิป ซึ่งเป็นลีกลำดับที่สองของฟุตบอลอังกฤษ 
สโมสรก่อตั้งขึ้นใน ค.ศ. 1919 หลังจากที่สโมสรลีดส์ซิตีถูกสั่งยุบทีมโดยฟุตบอลลีก ซึ่งลีดส์ยูไนเต็ดได้เข้าไปใช้งานสนามเอลแลนด์โรดแทนเจ้าของเดิม โดยล่าสุดพวกเขาเลื่อนชั้นขึ้นมาในพรีเมียร์ลีก ฤดูกาล 2022–23 ช่วงเวลาส่วนใหญ่ของพวกเขานั้นอยู่บนลีกสูงสุด โดยช่วงเวลาที่อยู่บนลีกสูงสุดยาวนานที่สุดคือ 18 ปีระหว่าง ค.ศ. 1964 ถึง 1982 และช่วงเวลาที่ไม่ได้อยู่บนลีกสูงสุดยาวนานที่สุดคือ 16 ปีระหว่าง ค.ศ. 2004 ถึง 2020
พวกเขาชนะเลิศลีกอังกฤษสามสมัย, เอฟเอคัพหนึ่งสมัย, ลีกคัพหนึ่งสมัย, แชริตีหรือคอมมิวนิตีชีลด์สองสมัย และอินเตอร์ซิตีส์แฟร์สคัพอีกสองสมัย สโมสรเคยเข้าชิงชนะเลิศยูโรเปียนคัพในปี 1975 ซึ่งพวกเขาแพ้ให้กับไบเอิร์นมิวนิก และเคยเข้ารอบรองชนะเลิศของยูฟ่าแชมเปียนส์ลีกในปี 2001 สโมสรยังเคยจบอันดับรองชนะเลิศในยูฟ่าคัพวินเนอร์สคัพปี 1973 เกียรติประวัติส่วนใหญ่ของสโมสรเกิดขึ้นภายใต้การคุมทีมของดอน เรวี ในช่วงทศวรรษ 1960 และ 1970
ชุดเหย้าของลีดส์เป็นชุดสีขาวล้วน สโมสรมีรูปดอกกุหลาบขาวแห่งยอร์กปรากฏบนตราสโมสร และมีเพลงประจำสโมสร "มาร์ชชิงออนทูเกเตอร์" (Marching on Together) ที่เผยแพร่ใน ค.ศ. 1972 ลีดส์มีสโมสรคู่ปรับที่สำคัญได้แก่แมนเชสเตอร์ยูไนเต็ดและเชลซี นอกจากนี้ ยังมีสโมสรคู่ปรับท้องถิ่น ได้แก่ ฮัดเดอส์ฟีลด์ทาวน์, แบรดฟอร์ดซิตี, เชฟฟีลด์ยูไนเต็ด และเชฟฟีลด์เวนส์เดย์

**ประวัติ**
ใน ค.ศ. 1904 ได้มีการก่อตั้งสโมสรฟุตบอลขึ้นใหม่ในชื่อว่า "ลีดส์ซิตี" ซึ่งได้เปลี่ยนชื่อเป็น "ลีดส์ยูไนเต็ด" ใน ค.ศ. 1919 และเข้าสู่ลีกอาชีพใน ค.ศ. 1920 ลีดส์นับว่าเป็นทีมที่ประสบความสำเร็จอย่างสูงในช่วงทศวรรษที่ 70 โดยในช่วงของดอน เรวี ลีดส์คว้าแชมป์เป็นกอบเป็นกำซึ่งเคยก้าวถึงแชมป์ยูโรเปียนคัพและลีดส์เป็นทีมสุดท้ายในประวัติศาสตร์ที่คว้าแชมป์ดิวิชั่นหนึ่ง ฤดูกาล 1991-92 ก่อนที่จะเปลี่ยนชื่อลีกสูงสุดเป็นพรีเมียร์ลีก ในปีต่อมาและยังได้รับถ้วยรางวัลต่างๆมากเป็นอันดับที่ 3 ของอังกฤษ แต่ต่อมาทีมประสบปัญหาทางด้านการเงิน จึงต้องขายผู้เล่นตัวหลักออกจากทีมเช่น จิมมี ฟลอยด์ ฮัสเซลเบงค์, โจนาธาน วูดเกต, มาร์ค วิดูก้า, ลี โบว์เยอร์ ,อลัน สมิธ, อารอน เลนน่อน, ร็อบบี้ ฟาวเลอร์, เอียน ฮาร์ท, พอล โรบินสัน, โอลิวิเย่ต์ ดากูส์ เป็นต้น และตกชั้นในเวลาต่อมา โดยปัจจุบันลีดส์ อยู่ภายใต้การครอบครองของ เคน เบตส์ อดีตเจ้าของเชลซีที่นำเงินมาช่วยลีดส์จากสภาพล้มละลาย ทำให้ลีดส์เริ่มมีเงินทุนกลับมาซื้อนักเตะอีกครั้ง โดยในทีมมีดาวรุ่งฝีเท้าดีอย่าง เจอร์เมน เบ็คฟอร์ด ซึ่งเป็นความหวังสูงสุดในการทำประตูของทีม ในฤดูกาล 2008-09 ลีดส์พลาดการขึ้นชั้นอย่างน่าเสียดายโดยแพ้ มิลวอลล์ รวมสองนัด 2-1 ในรอบรองชนะเลิศ ของการเพลย์ออฟขึ้นชั้นสู่อีเอฟแอลแชมเปียนชิป ในฤดูกาล 2009-10 ลีดส์สามารถเอาชนะแมนเชสเตอร์ยูไนเต็ด 1-0 ในฟุตบอลเอฟเอคัพ จากลูกยิงของเจอร์เมน เบ็คฟอร์ด ทำให้แมนเชสเตอร์ยูไนเต็ดตกรอบสามเป็นครั้งแรกในยุคของอเล็กซ์ เฟอร์กูสัน สร้างความฮือฮาไปทั่วโลก และทำให้ชื่อของลีดส์กลับมาเป็นหัวข้อในข่าวหนังสือพิมพ์อีกครั้ง พร้อมกับทำให้เจอร์เมน เบ็คฟอร์ด เป็นที่ต้องการตัวของทีมยักษ์ใหญ่ต่างๆ ลีดส์ซึ่งสร้างทีมขึ้นมาใหม่จากดาวรุ่ง และนักเตะที่มีประสบการณ์อย่าง โรเบิร์ต สน็อคกาส, ลูซิอาโน เบคคิโอ, แพทริค คิสนอร์โบ โชว์ฟอร์มได้ยอดเยี่ยมด้วยการได้ตำแหน่งรองแชมป์ลีกวันเลื่อนชั้นสู่อีเอฟแอลแชมเปียนชิปหลังตกชั้นมาเมื่อ 3 ปีก่อน แล้วอีก 10 ปีต่อมา ในฤดูกาล 2019-20 ลีดส์ยูไนเต็ด โชว์ฟอร์มได้อย่างยอดเยี่ยมสร้างผลงาน ด้วยการคว้าแชมป์อีเอฟแอลแชมเปียนชิปเลื่อนชั้นสู่พรีเมียร์ลีก ในรอบ 16 ปี หลังจากห่างหายไปนาน ตั้งแต่ฤดูกาล 2003-04 แล้วได้เลื่อนชั้นกลับมาสู่ลีกสูงสุด อีกครั้ง

**ผู้เล่น**

**ผู้เล่นชุดปัจจุบัน**

**ผู้เล่นที่ปล่อยยืม**

**100 ผู้เล่นที่ดีที่สุดตลอดกาลของสโมสร**
ชื่อของผู้เล่นที่เป็น ตัวหนา คือผู้เล่นที่ได้รับการโหวตให้อยู่ใน "ทีมที่ดีที่สุดตลอดกาลของลีดส์ยูไนเต็ด"

**ผู้บริหารและทีมงาน**

**การลงเล่นในลีก**
กราฟแสดงผลงานในลีกของลีดส์ยูไนเต็ด

**เกียรติประวัติ**

**ENG ระดับประเทศ**
 ดิวิชันหนึ่ง 
** ชนะเลิศ (3): 1968–69, 1973–74, 1991–92
** รองชนะเลิศ (5): 1964–65, 1965–66, 1969–70, 1970–71, 1971–72- ดิวิชันสอง/อีเอฟแอลแชมเปียนชิป
** ชนะเลิศ (5): 1923–24, 1963–64, 1989–90, 2019–20 , 2024 - 2025
** รองชนะเลิศ (3): 1927–28, 1931–32, 1955–56- ลีกวัน 
** รองชนะเลิศ (1): 2009–10- เอฟเอคัพ
** ชนะเลิศ (1): 1971–72
** รองชนะเลิศ (3): 1964–65, 1969–70, 1972–73- อีเอฟแอลคัพ
** ชนะเลิศ (1): 1967–68
** รองชนะเลิศ (1): 1995–96- แชริตีชีลด์/เอฟเอคอมมูนิตีชีลด์
** ชนะเลิศ (2): 1969, 1992

**Europe ระดับทวีปยุโรป**
 ยูโรเปียนคัพ/ยูฟ่าแชมเปียนส์ลีก
** รองชนะเลิศ (1): 1974–75
** รอบรองชนะเลิศ (1): 2000–01- ยูฟ่ายูโรปาลีก
**  รอบรองชนะเลิศ (1): 1999–00- ยูฟ่าคัพวินเนอร์สคัพ
**  รองชนะเลิศ (1):  1972–73- อินเตอร์-ซิตีส์แฟส์คัพ
** ชนะเลิศ (2): 1977–68, 1970–71
**  รองชนะเลิศ (1): 1966–67

**รายการอื่น ๆ**
 เอฟเอยูธคัพ
** ชนะเลิศ (2): 1993, 1997- โทรฟีเพลยออฟ 
**  รองชนะเลิศ (1): 1971
:(Decided who kept the trophy when the competition was replaced by the UEFA Cup)

**อ้างอิง**

**แหล่งข้อมูลอื่น**
BBClinkname=leeds-united- เว็บไซต์ทางการ- Sky Sports- Soccerbase- 'Oz White's Leeds United F.C. History' Comprehensive History of Leeds United from 1919 to present day- 'Sheridan Dictates: A statistical history of Leeds United Football Club' Comprehensive record of all first team games played by Leeds United Football Club.- 'Loiners of Leeds United' A complete list of all Leeds born Leeds Utd players.- 'Leeds United Books' date=2014-07-14  An online bibliography of publications related to Leeds United.- 'Leeds United Collection' Research Collection housed at Leeds University Special Collections

หมวดหมู่:สโมสรฟุตบอลในประเทศอังกฤษ
หมวดหมู่:สโมสรในพรีเมียร์ลีก
หมวดหมู่:สโมสรฟุตบอลที่ก่อตั้งในปี พ.ศ. 2462
หมวดหมู่:ลีดส์
หมวดหมู่:ผู้ชนะเลิศในเอฟเอคัพ
หมวดหมู่:ผู้ชนะเลิศในอีเอฟแอลคัพ